कुछ ने बजट को सराहा तो कईयों ने इसे किसान विरोधी बताया
सूरजपुर| मुख्यमंत्री डॉ. रमन सिंह द्वारा सोमवार को जारी किए गए बजट में लोगों की मिलीजुली प्रतिक्रिया मिली। लोगों ने बजट को लेकर अपनी अलग-अलग प्रतिक्रिया व्यक्त की। किसी ने इसे सराहा तो किसी ने बजट को किसान विरोधी बताया।
भाजपा के प्रदेश कार्यसमिति सदस्य भीमसेन अग्रवाल ने कहा कि सभी पहलुओं को ध्यान में रखकर सभी वर्गों के लिए निश्चित रूप से जारी यह बजट सराहनीय है। अगर हम शिक्षा की बात करें, तो सर्व शिक्षा अभियान के लिए राज्य सरकार ने 15 सौ करोड़ रुपए का प्रावधान बजट में दिया है। इससे शिक्षा के क्षेत्र में क्रान्तिकारी परिवर्तन संभव हो सकेगा। भाजपा जिलाध्यक्ष रामकृपाल साहू ने कहा कि सभी वर्गों को ध्यान मे रखने हुए बजट पेश किया गया है। बजट में शिक्षा, स्वास्थ्य, कृषि, पर्यावरण, सिंचाई सहित सूरजपूर जिले को पॉलीटेक्निक कालेज का प्रावधान मिला है। भाजयुमो जिलाध्यक्ष रितेश गुप्ता ने कहा कि छत्तीसगढ़ के आदिवासी बाहुल्य क्षेत्रों मंे 10 हजार करोड़ की सड़कों का प्रावधान ऐतिहासिक निर्णय है। छत्तीसगढ़ किसान कांग्रेस के प्रदेश महामंत्री विमलेश तिवारी ने बजट को अन्नदाता किसानों का अपमान बताया है।
hin_Deva hin_Deva hin_Deva